《和孙吉父登第二首》
宋代·袁燮

几载英名表一乡，今年仙籍始浮香。
恩隆云汉颁宸翰，燕赐韶钧出教坊。
父子同登尤炜煜，诗骚为贶转铿锵。
愿言努力酬天造，勉使吾君冠百王。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。